Թաթարստանի դատախազության ներկայացուցչի կարծիքով, «Նուրջուլարի» գործունեության մեջ որոշակի զուգահեռներ կան ճապոնական տխրահռչակ «Աում Սինրիկյո» աղանդի գործունեության հետ։ Սոցիալական կապերի խզմանը նպաստում է այն, որ աղանդի գաղափարախոսությունը անարդարացիորեն փառաբանվում է, աղանդին ծառայելը կյանքի իմաստ է դառնում և այս հոգեբանական առանձնահատկություններով էլ այն նմանվում է «Աում Սինրիկյոյին»։ Լրատվամիջոցների համար արված հայտարարության ¥2007 թ.¤ մեջ Թաթարստանի դատախազության ներկայացուցիչները համոզմունք էին հայտնել, որ Նուրսիի` գյուլականների համար պաշտամունքային ստեղծագործությունները քայքայիչ ազդեցություն են գործում անհատի վրա։ Դատախազության ներգրաված փորձագետները Նուրսիի գրքերի բովանդակությունն անվանել են «մահվան պաշտամունք», ինչը անարդարացիորեն փառաբանվում է, դառնում կյանքի իմաստ։